Aulaviko nacionalinis parkas

Aulaviko nacionalinis parkas (; ) – Kanadoje, Šiaurės Vakaruose, esantis nacionalinis parkas. Įsteigtas 1992 m.

Saugoma teritorija Bankso saloje, per kurią teka Tomseno upė. Kraštovaizdis būdingas poliarinei dykumai. Pasižymi atšiauriais vėjais. Nuo senų laikų šiose vietovėse gyveno eskimų, inuitų protėviai. Atšalus klimatui vietovė apleista. XVII a. vėl atklydę inuitai, vertėsi avijaučių, karibu medžiokle. XX a. dėl išaugusios kailių paklausos iš apylinkių plūdo inuvialuitai. Kailių prekyba paskatino lapių medžioklę, buvo įkurtas nedidelis miestelis Saks Harboras.

Parke sutinkami karibu, avijaučiai (pastarųjų priskaičiuojama iki 47 tūkst.), poliarinės lapės, arktiniai kiškiai, baltosios meškos, banginiai, ruoniai. Iš plėšriųjų paukščių aptinkami sakalai keleiviai, baltosios pelėdos, medžiokliniai sakalai, tūbuotieji sakalai. Svarbi berniklių perimvietė.

 Šaltiniai 

Kategorija:Kanados nacionaliniai parkai